צו התכנון והבנייה (פטור מתוכנית ומהיתר להקמת מיתקני אגירת אנרגיה במיתקני קליטה מקומיים ובמרכזי הפעלה) (חרבות ברזל) (הוראת שעה)

{{ח:התחלה}}
{{ח:כותרת|צו התכנון והבנייה (פטור מתוכנית ומהיתר להקמת מיתקני אגירת אנרגיה במיתקני קליטה מקומיים ובמרכזי הפעלה) (חרבות ברזל) (הוראת שעה), התשפ״ד–2023}}

{{ח:פתיח-התחלה}}
{{ח:תיבה|ק״ת תשפ״ד, 338|צו התכנון והבנייה (פטור מתוכנית ומהיתר להקמת מיתקני אגירת אנרגיה במיתקני קליטה מקומיים ובמרכזי הפעלה) (חרבות ברזל) (הוראת שעה)|https://olaw.org.il/takanot/takanot-10874.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבנייה#סעיף 266ה|סעיף 266ה(ב)}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), לאחר שהשתכנעתי שמדובר במיזם בעל חשיבות ודחיפות לאומית לפי {{ח:חיצוני|חוק התכנון והבנייה#סעיף 266ה|הסעיף האמור}} ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”מהנדס בטיחות“ – מהנדס הרשום במדור בטיחות/אש ומניעתה בפנקס המהנדסים והאדריכלים כהגדרתו {{ח:חיצוני|חוק המהנדסים והאדריכלים|בחוק המהנדסים והאדריכלים, התשי״ח–1958}};
{{ח:ת|סוג=הגדרה}} ”מהנדס מבנים“ – מהנדס רשוי כמשמעותו {{ח:חיצוני|חוק המהנדסים והאדריכלים#סעיף 11|בסעיף 11(א) לחוק המהנדסים והאדריכלים, התשי״ח–1958}}, הרשום במדור להנדסת מבנים ורשאי לבצע את הפעולות המפורטות {{ח:חיצוני|תקנות המהנדסים והאדריכלים (רישוי וייחוד פעולות)#תוספת 1 פרט 2|בפרט 2 לתוספת הראשונה בתקנות המהנדסים והאדריכלים (רישוי וייחוד פעולות), התשכ״ז–1967}};
{{ח:ת|סוג=הגדרה}} ”מיתקן לאגירת אנרגיה“ – מיתקן המאפשר להמיר אנרגיה חשמלית לאנרגיה הניתנת לאחסון וכן לאחסן את האנרגיה האמורה ולהמירה חזרה לאנרגיה חשמלית;
{{ח:ת|סוג=הגדרה}} ”מיתקן קליטה מקומי“ – מיתקן ציבורי בבעלות הרשות המקומית, בעל זמינות גבוהה, העומד בהנחיות המיגון של פיקוד העורף, ושנמצא על ידי משרד הפנים, לפי רשימה המצויה אצלו כפי שתעודכן מזמן לזמן, כמתאים לקלוט מפונים או חסרי קורת גג בשל אירוע מלחמתי או אירוע חירום אזרחי לכל ימי החירום;
{{ח:ת|סוג=הגדרה}} ”מרכז הפעלה“ – המקום שממנו מנהלת הרשות המקומית באמצעות מטה החירום שלה את פעילותה במצבי חירום;
{{ח:ת|סוג=הגדרה}} ”תקן NFPA 855“ – תקן של האגודה הלאומית האמריקנית להגנה בפני אש (NFPA) הדן בנושאים השייכים לשירותי הכבאות וההצלה, העומד לעיון הציבור {{ח:חיצוני|https://www.nfpa.org/codes-and-standards/8/5/5/855|באתר האינטרנט שכתובתו www.nfpa.org}} ושיש קישור אליו באתר האינטרנט של רשות הכבאות, באופן בולט לעין.

{{ח:סעיף|2|הפטור ותנאיו}}
{{ח:ת}} הקמת מיתקן לאגירת אנרגיה במיתקן קליטה מקומי ובמרכז הפעלה, העבודות הנדרשות במישרין לשם כך, והשימוש בו, פטורים מתוכנית ומהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}} לתקופת תוקפו של צו זה, ובלבד שהתקיימו כל אלה:
{{ח:תת|(1)}} מיתקן הקליטה המקומי ומרכז ההפעלה הוקמו כדין;
{{ח:תת|(2)}} העבודות והשימושים ייעשו בידי המדינה, בידי גוף הפועל מטעמה לאחר שהוסמך לכך לפי החלטת ממשלה או בידי רשות מקומית בלבד (להלן – הגורם המבצע);
{{ח:תת|(3)}} תכולת האנרגיה של מיתקן לאגירת אנרגיה לא תעלה על 600 קילו־ואט־שעה ושטחו לא יעלה על 30 מ״ר וגובהו לא יעלה על 3 מטר;
{{ח:תת|(4)}} הקמת המיתקן לאגירת אנרגיה תתבצע על גג מבנה או בשטחים שנקבעו לפי התוכנית המפורטת שחלה במיקום לשמש למבנים טכניים, למיתקנים הנדסיים, לשטחי שירות מקורים, או בחצר מיתקן הקליטה המקומי או מרכז ההפעלה בלבד, לאחר שמהנדס הוועדה המקומית שבתחומה מוקם המיתקן אישר את המיקום כאמור;
{{ח:תת|(5)}} הקמת מיתקן לאגירת אנרגיה בעל תכולת אנרגיה העולה על 100 קילו־ואט־שעה תיעשה על משטח אטום המונע חלחול;
{{ח:תת|(6)}} התקבל אישור בכתב ממהנדס מבנים, בדבר ביסוסו של מיתקן האגירה ויציבותו והמאשר כי המבנה הוקם לפי הוראות {{ח:חיצוני|חוק התכנון והבנייה|החוק}} שעניינן תכן הבנייה;
{{ח:תת|(7)}} התקבל היתר של מנהל מינהל החשמל לפי {{ח:חיצוני|חוק החשמל#סעיף 4|סעיף 4 לחוק החשמל, התשי״ד–1954}};
{{ח:תת|(8)}} הקמת המיתקן היא לפי תקן NFPA 855;
{{ח:תת|(9)}} במיתקן אגירה שתכולת האנרגיה שלו עד 100 קילו־ואט־שעה – התקבל אישור מהנדס בטיחות, ובמיתקן אגירה שתכולת האנרגיה שלו עולה על 100 קילו־ואט־שעה – התקבל אישור הרשות הארצית לכבאות והצלה.

{{ח:סעיף|3|תוכנית עדות}}
{{ח:ת}} עם גמר ביצוע העבודות להקמת המיתקן, הגורם המבצע יערוך תוכנית עדות (AS MADE) ויעביר עותק ממנה למשרדי הוועדה המקומית הנוגעת בדבר, לחברת החשמל ולמשרד האנרגיה והתשתיות; לתוכנית העדות יצורפו האישורים המפורטים {{ח:פנימי|סעיף 2|בסעיף 2(6), (7) ו־(9)}}.

{{ח:סעיף|4|הפסקת שימוש והשבת המצב לקדמותו}}
{{ח:ת}} עם פקיעת צו זה הגורם המבצע יפעל להסרת מיתקני האגירה בשטח מיתקני הקליטה המקומיים ומרכזי ההפעלה ולהחזרת המצב לקדמותו, אלא אם כן אושרו לפי כל דין.

{{ח:סעיף|5|תוקף}}
{{ח:ת}} תוקפו של צו זה –
{{ח:תת|(1)}} לעניין פטור מהיתר – 18 חודשים מיום פרסומו;
{{ח:תת|(2)}} לעניין פטור מתוכנית – עד תחילתו של שינוי 19 לתמ״א 1, או 18 חודשים מיום פרסומו, לפי המוקדם.

{{ח:סעיף|6|שמירת דינים}}
{{ח:ת}} אין בצו זה כדי לגרוע מהחובה לעמוד בהוראות לפי כל דין אחר.

{{ח:חתימות|י״ז בחשוון התשפ״ד (1 בנובמבר 2023)}}
* '''משה ארבל'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]